cyanic-selkie/wikianc huggingface dataset:
Assen
Assen er en kommune og by nordøst i Nederland. Den er provinshovedstaden i provinsen Drenthe og fikk bystatus i 1809.
Østgrønlandsstrømmen
Østgrønlandsstrømmen er en havstrøm som fører kalt vann med lav saltholdighet sørover fra Nordishavet langs med Grønlands østkyst mot Kapp Farvel. Den er en av de fem viktigste havstrømmer som skaper den virvel som forårsaker det store tilsig av kaldt arktisk vann i Atlanterhavet.
Dirty Love
Dirty Love er en amerikansk sexkomedie lansert i 2005 med Jenny McCarthy som hovedrolleinnehaver og manusforfatter, og John Mallory Asher som regissør. Da filmen ble innspilt var paret gift, men de har siden tatt ut skilsmisse.
Kawasaki Ninja
Kawasaki Ninja er et varemerke for en motorsykkel-serie produsert av Kawasaki Heavy Industries Motorcycle & Engine. Serien startet i 1984 med modellen GPZ900R.
Dirty Love
Handling
Rebecca (McCarthy) finner kjæresten Richard (Victor Webster) til sengs med en annen kvinne. Hun blir naturligvis lei seg på grunn av dette, og blir sammen med en magiker, så en Woody Allen-imitator og siden en mann som kan gjøre uvanlige ting med store fisker. Hun greier imidlertid ikke å oppfatte at mannen hun burde være sammen med er sin gode venn John (Eddie Kaye Thomas). Rebecca har også to kompiser, Carrie (Kim Heskin) og Michelle (Carmen Electra).
Ruth Ann Minner
Ruth Ann Minner (født 17. januar 1935, død 4. november 2021) var en amerikansk politiker for Det demokratiske parti. Hun var guvernør i delstaten Delaware fra 2001 til 2009.
Mannen hennes døde da hun var 32 år gammel.
SGML
Standard General Markup Language (SGML) er en internasjonal standard innen informasjonsteknologi. Den spesifiserer et metaspråk som kan brukes for å angi oppbyggingen av spesielle markeringsspråk. Utviklingen av en standard ble påbegynt av amerikanske ANSI i 1978, og en internasjonal standard ble utgitt av ISO i 1986 (ISO-8879). SGML har vært brukt som basis for blant annet HTML, WML, XHTML og XML.
Sagkrakken gangbru
Sagkrakken gangbru er en gangbro på Skarpsno i Bydel Frogner i Oslo. Broen går over Europavei 18, og forbinder Frognerstranda med gangveien mellom Frøyas have og nedlagte Skarpsno stasjon/Skarpsnoparken.
Broen er en forspent bjelke-platebro bygget i 1959, og er 33 meter lang. Den ble vedtatt fredet av Riksantikvaren i 2008, og broens «form, […] rekkverk og andre detaljer» må bevares for fremtiden. Broen har fått navn etter utseendet sitt.
Martine Minge Olsen
Martine Minge Olsen (født 28. mars 1990 i Ixelles i Brussel-regionen i Belgia) er en norsk kvinnelig fotballspiller fra Bærum. Olsen begynte sin fotballkarriere i Hosle IL, men gikk fort videre til Hauger Fotballklubb. I Hauger spilte hun på J19-laget fra hun var 16. Laget, som var et samarbeidsprosjekt med Koll under navnet Koll/Hauger, kom til finalen i Norway Cup med Olsen som kaptein det året. Samme året vant laget Adidas Cup, et slags uoffisielt norgesmesterskap, og Olsen ble kåret til banens beste spiller. Minge var på det tidspunktet spiss.
Allerede året etter, i 2007, ble hun plukket opp av Røa i august. Olsen var imidlertid mye syk og skadet det året, og det ble derfor et lite tilbakeskritt for henne. I 2008 kom Minge Olsen med på juniorlaget, og nok en gang tok hun over kapteinsbindet og ledet laget til en feilfri sesong med 100-13 i målforskjell.
I 2009-sesongen ble Martine Minge tatt opp i A-stallen, men hun spilte for det meste rekruttkamper. Debuten hennes kom som innbytter borte mot Vålerenga i første runde i cupen. I tillegg ble hun også byttet inn i cupens andre runde mot Fart. Seriedebuten kom hjemme mot Trondheims-Ørn, da hun ble byttet inn for Guro Knutsen Mienna i det 89. spilleminutt. Det ble Minges eneste A-lagskamp i serien. I tillegg fikk hun prøve seg mot slutten av kampen mot Everton LFC. Også i hjemmekampen mot 1. FFC Turbine Potsdam fikk Minge Olsen slippe til mot slutten.
I neste sesong fikk Minge Olsen debutere som innbytter for Celine Kommandantvold Pettersen i første serierunde, denne gangen som midtbanespiller. I tillegg til egen sportslig framgang, skyldtes nok debuten den drastiske nedgangen i antall etablerte spillere på A-laget. Imidlertid gjorde Minge Olsen en god figur, og i bortekampen mot Trondheims-Ørn fikk hun for første gang starte for A-laget. Dette gjentok seg hjemme mot Arna-Bjørnar. Imidlertid var hun omskolert til venstre back, på tross av at hun er høyrebent. Hun spilte begge kampene uten å bli byttet ut.
Meritter
Med Røa:
Fyrstedømmet Minden
Fyrstedømmet Minden (tysk: Fürstentum Minden) var en stat som eksisterte innenfor den vestlige delen av det tysk-romerske rike. Staten eksisterte fra omkring 1648 til 1807. Staten var etterfølgeren til kurfyrstbispedømmet Minden, tilhørte den nederrhinsk-westfaliske rikskrets og var frem til slutten av sin eksistens prøyssisk territorium. I 1807 ble staten innlemmet i kongeriket Westfalen.
Gargofjellet
Gargofjellet (nordsamisk: Gárggovárri) er et fjell i Kvænangen kommune i Troms. Det har en høyde på 471 moh og ligger like øst for kommunesenteret Burfjord.
Børsemaker
En børsemaker er en håndverker som lager eller reparerer skytevåpen. En børsemaker jobber med tre, stål og kunststoffer og produserer, reparerer, justerer og tilpasser våpen.
Utdanning
I Norge i dag er utdannelsen til dette yrket innen utdanningsprogrammet Design og håndverk eller Teknikk og Industriell Produksjon. Du må gå to år på skole og to år i lære ute i bedrift. Første skoleåret er Vg1 Design og håndverk eller Vg1 Teknikk og Industriell produksjon og andre skoleåret er Vg2 Børsemaker. I hele Skandinavia finnes det ei utdanning for Børsemakere, og det er på Gauldal videregående skole.
Førdefjorden
Førdefjorden er en fjord i Vestland. Sunnfjordskommunene ligger rundt denne fjorden. Fjorden begynner der Brufjorden og Stavfjorden møtes på østsiden av Svanøy, og fortsetter østover til den ender ved Førde. Fjorden er rundt 40 kilometer lang.
Norges største rutilforekomst finnes i Naustdal på Engebøfjellet ved Førdefjorden. Det er en minst 400 millioner tonns eklogitt-forekomst med mineralene rutil og granat.
Europavei 53
Europavei 53 går mellom Plzeň i Tsjekkia og München i Tyskland.
Trasé fastlagt av UNECE: Plzeň – Bayer. Eisenstein – Deggendorf – München.
Brottøya
Brottøya (nordsamisk: Bruohták) er ei øy i Hadsel kommune i Nordland. Øya ligger i Hadselfjorden, på vestsiden av det nordlige innløpet til Raftsundet. Brottøya har et areal på ca. 2,8 km² og høyeste punkt på er Durmålshaugen på 64 moh.
Brottøya har hurtigbåtforbindelse til Stokmarknes og Kaljord. Øya er også stoppested for bilferga mellom Kaljord og Hanøy.
Under planleggingen av Lofotens fastlandsforbindelse (Lofast) var et av alternativene å legge veien over Brottøya til Helgenes og Lonkan og videre mot Hennes, Blokken og Sigerfjorden. Alternativet ble imidlertid forkastet, og Lofast ble i stedet bygd mot Gullesfjorden og med bru over Raftsundet.
Bob Van Osdel
Robert Logan Van Osdel (født 1. april 1910, død 6. april 1987) var en amerikansk friidrettsutøver som deltok i de olympiske leker 1932 i Los Angeles.
James Ball
James A. Ball (født 7. mai 1903, død 2. juli 1988 i Victoria, Britisk Columbia) var en canadisk friidrettsutøver som deltok i de olympiske leker 1928 i Amsterdam og 1932 i Los Angeles.
Wim Hof
Wim Hof (født i Sittard, 20. april 1959) er en nederlandsk mann, mest kjent under tilnavnet Ismannen. Han holder tjueseks ulike verdensrekorder, inklusiv en verdensrekord for det lengste isbadet. Han har også klatret opp Mount Kiliamanjaro uten noen annen bekledning enn en shorts. I 2007 prøvde han, men feilet i å klatre opp Mount Everest i samme bekledning som når han klatret opp Kiliamanjaro.
James Ball
Ball vant to olympiske medaljer i friidrett under Sommer-OL 1928 i Amsterdam. Han kom på andreplass på 400 meter bak amerikanske Ray Barbuti. Han var også med på det canadiske laget som kom på tredjeplass på 4 x 400 meter bak USA og Tyskland. De andre på laget var Stanley Glover, Philip Edwards og Alexander Wilson. Fire år senere, under Sommer-OL 1932 i Los Angeles, vant han en bronsemedalje på 4 x 400 meter sammen med Ray Lewis, Philip Edwards og Alexander Wilson.
Wim Hof
Wim Hof brøyt sin forrige verdensrekord ved å være neddykket i 1 time og 12 minutter på utsiden av the Rubin Museum of Art i New York City 26. januar 2008. Kvelden i forveien gjorde han det samme på tv-showet Today Show. Dr. Kenneth Kamler fulgte med på hendelsen for å prøve å forklare effekten av å bruke tantrisk meditasjonsteknikk, Tummo, som går ut på å få kroppen til å produsere mer varme. Tummo har vært praktisert av tibetanske munker. Hof skal visstnok være den eneste ikke-tibetanske personen i verden som mestrer akkurat denne formen for meditasjon.
Hof har satt en rekke verdensrekorder. I 1999 løp han barfot en halvmaraton 160 kilometer nord for den arktiske sirkelen. Tre år senere, i 2002, satt han nok en verdensrekord da han svømte 80 meter under isen, bare iført badebukse.
Mitch Daniels
Mitchell Elias «Mitch» Daniels jr. (født 7. april 1949) er en amerikansk politiker for det republikanske parti. Han var guvernør i delstaten Indiana fra 2005 til 2013. Daniels var tidligere budsjettdirektør i Det hvite hus.
Minas (Uruguay)
Minas er en by og kommune (spansk: municipio) i det sørlige Uruguay. Byen, som har om lag 38 446 innbyggere, er hovedstad i Lavalleja-departementet. Minas ble grunnlagt i 1783 av Rafael Pérez del Puerto.
Historie
Byen ble grunnlagt i 1783 av spanske nybyggere fra Asturias og Galicia. José Joaquín de Viana, guvernør i Montevideo, ønsket en by øst i Uruguay (Banda Oriental) for å beskytte kolonien fra portugisiske inntrengerne. Rafael Pérez del Puerto designet byen i mars 1783.
Befolkning
Minas har 38 446 innbyggere (Beregning 2011)
Kilde:
Transport
Ruta 8 forbinder Minas med Pando og Treinta y Tres (nord).
Arild Vange
Arild Vange (født 26. november 1955) er en norsk lyriker og oversetter.
Vange har allsidig bakgrunn, både kulturell bakgrunn fra musikkmiljøet og intellektuell bakgrunn fra siviløkonomstudiet ved Bedriftsøkonomisk Institutt. Han har i tillegg vært aktiv i Framtiden i våre hender og punk- og new wave-bevegelsen. Vange er født og oppvokst i Bergen, og har bodd flere år i Tyskland, der han livnærte seg som norsklærer for tyskspråklige, og er i nyere tid blitt omtalt som vår fremste gjendikter av moderne tysk lyrikk. Etter hjemkomsten til fødelandet i 1998 har han vært bosatt i Trøndelag og profilert seg markant i forfattermiljøet der. Han ble derfor i 2008 tildelt husly i Trondheim kommunes dikterbolig Adrianstua for fem år.
I 2019 ble han tildelt NTNUs litteraturpris for roman ''Livet i luftene : fortelling. Sang'' fra 2018.
Ole Sarvig
Ole Sarvig (født 27. november 1921 i København, død 4. desember 1981 ) var en dansk forfatter. Han var mest kjent for lyrikken, men skrev også syv romaner samt essays mm. om billedkunst. Sarvigs tidlige dikt og spesielt samlingen Jeghuset fra 1944 har vært en viktig inspirasjonskilde for en hel generasjon danske lyrikere. De mest kjente romanene Stenrosen (1955), De sovende (1958), Havet under mit vindue (1960) og Limbo (1963) fikk en ny leserkrets da de i sin tid kom ut igjen som billigbøker. Undergangsromanen De rejsende (1978) kom etter flere års romantaushet. Flere av bøkene har en kriminalhistorie innebygget, ofte uhyre vanskelig å holde rede på. Metafysiske, etiske og det moderne intellektuelle menneskets eksistentielle problemer er det Sarvig vil fortelle om.
Ole Sarvig har skrevet om Edvard Munchs Grafik (1948) og var i en periode i 1950-årene kunstkritiker ved Information og senere kunstkonsulent ved DR. Sarvig begikk selvmord kort tid etter fylte 60 år.
Hans dikt «Regnmaaleren» fra debuten Grønne digte er tatt opp i Kulturkanonen.
Abraham Vereide
Abraham Vereide (født 7. oktober 1886 på Vereide i Gloppen kommune, død 16. mai 1969 i Washington, USA) var en norsk lekpredikant som utvandret til USA, der han er kjent for å ha grunnlagt en konservativ lekmannsbevegelse kjent som «The Family» (og flere andre navn). Bevegelsen var gjenstand for den kritiske dokumentaren The Family på Netflix i 2019. Dokumentaren bygget blant annet på to bøker av Jeff Sharlet, som også var produsent for dokumentaren, C Street: The Fundamentalist Threat to American Democracy og The Family: The Secret Fundamentalism at the Heart of American Power.
Vereide grunnla Goodwill Industries i Seattle i 1916. I 1935 organiserte han en bønneseremoni, kalt bønnefrokost. I 1942 etablerte Vereide International Christian Leadership, i dag kjent som The Fellowship Foundation eller The Family. Sammenslutningen ble etablert i Chicago som hovedkontoret for arbeidet med bønnefrokost i det sentrale USA, Midtvesten. Vereide var administrerende direktør for selskapet til sin død.
Vereide tok ideen med bønnefrokost videre, og i 1953 startet han the Presidential Prayer Breakfast, som senere er blitt etablert som National Prayer Breakfast, og internasjonalt kjent som the International Prayer Breakfast.
353 Ruperto-Carola
353 Ruperto-Carola er en hovedbelteasteroide. Den ble oppdaga den 16. januar 1893 av Max Wolf fra Landessternwarte Heidelberg-Königstuhl i Heidelberg. Den er oppkalt etter Ruprecht-Karls-Universität Heidelberg.
Rovøya
Rovøya er en av de største øyene i Storsjøen i Odalen. Øya ligger i Sør-Odal kommune. Den måler 81112 m², er ca. 714 meter lang og ca. 156 meter bred. Begge målene målt på det lengste.
Øya er tildels dekket av skog med svaberg rundt hele øya bortsett fra sørenden, som har en barnevennlig sandstrand.
Tidligere hadde Mogutten Idrettslag hoppbakke på nordsiden av øya, Med bygd overrenne i treverk, naturlig svaberg, og et hopp i treverk. Landingen foregikk på svaberget og isen. Hoppbakken forfalt og ble revet for en del år siden etter at Mogutten IL fikk ny hoppbakke i Knappåsen i Nord-Odal. Denne hoppbakken har også forfalt og er ikke hoppdyktig.
Navnet Rovøya kommer fra at rovpattedyr som rødrev ofte blir observert der, da de svømmer over fra fastlandet i sørenden, eller går over på isen vinterstid.
I sommerhalvåret er øya flittig besøkt og brukt av fritidsbåter.
Tanja Damaske
Tanja Damaske (født 11. november 1971 i Berlin) er en tidligere spydkaster fra Tyskland. Hun er mest kjent for gullmedaljen under EM 1998 i Budapest. Året før tok hun bronse under VM i Athen. Hun er fem ganger tysk mester i spyd. Damaske la opp som aktiv utøver i 2003.
Butch Otter
Clement Leroy «Butch» Otter (født 3. mai 1942) er en amerikansk politiker for det republikanske parti. Han er sittende guvernør i delstaten Idaho, et embete han har innehatt siden januar 2007. Før han ble valgt til guvernør var Otter føderal kongressrepresentant fra Idahos første distrikt.
Jānis Daliņš
Jānis Daliņš (født 5. november 1904, død 11. juni 1978) var en latvisk friidrettsutøver som deltok i de olympiske leker 1932 i Los Angeles.
Daliņš vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 50 kilometer kappgang bak Thomas Green fra Storbritannia og foran italienske Ugo Frigerio.
Daliņš ble europamester i 50 kilomerer kappgang 1934 i Torino.
Motorvolum
Motorvolum er betegnelsen på det samlede sylindervolumet i en stempelmotor. Motorvolum oppgis normalt i liter eller kubikkcentimeter. På engelsk brukes ccm (cubic centimeters) eller cid (cubic inch displacement). I Norge brukes cm³.
Roar Bogerud
Roar Bogerud (født 14. juli 1954 i Andebu i Vestfold) er en norsk idrettsleder. Han er kjent for sitt lange engasjement i Norges Håndballforbund, hvor han har jobbet som lagleder for kvinnelandslaget og herrelandslaget i mange suksessrike mesterskap. 17. april 2010 fikk han også et nytt verv innen idretten. Da ble han valgt til leder i Buskerud Idrettskrets.
Bogerud er i dag bosatt i Sylling i Buskerud.
Maldonado
Maldonado er en by i Maldonado-departementet i det sørlige Uruguay. Byen, som har om lag 62 592 innbyggere, er hovedstad i Maldonado-departementet.
Historie
Maldonado ble grunnlagt i 1755 av Joaquín de Viana.
Befolkning
Maldonado har 62 592 innbyggere (Beregning 2011)
Kilde:
Kultur
Maldonado har flere museer, Museo Mazzoni, Museo Didáctico Artiguista og Museo Museo San Fernando.
Treasure
Treasure er en norsk musikkgruppe som synger salmer og «tolker» disse på en ny og moderne måte. Gruppa hadde sin oppstart etter å ha fått i oppdrag å lage et sakralt musikkprogram for Hunderfossen Vinterpark og Iskatedralen. Treasure holdt sin første kommersielle konsert i Cafe Banken på Lillehammer 30. mars 2008. Gruppa ga ut sitt første album «Treasure» i april 2009, som ble spilt inn i Hoff kirke på Østre Toten.
I januar 2010 ble Treasure listet på Nederlands største kristne radiokanal «Groot Nieuws Radio»
Eksterne lenker
Treasure hos MySpace
Stepas Butautas
Stepas Butautas (født 25. august 1925, død 22. mars 2001 i Kaunas) var en sovjetisk basketballspiller som deltok i de olympiske leker 1952 i Helsingfors.
Butautas vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Butautas spilte alle åtte kampene i OL-turneringen.
Han ble europamester i basketball tre ganger, 1947, 1951 og 1953.
Håndkvern
Håndkvern er et redskap for med håndmakt å forvandle korn til mel. Redskapet består av to runde steiner: over- og understein. Den øverste steinen er utstyrt med håndtak av tre og dreies rundt med håndkraft. Den dreies rundt en akse, som kan være av tre; denne aksen er felt ned i et hull i understeinen. Kornet helles ned mellom aksen og oversteinen. Begge kvernsteinene er svakt koniske, slik at selve flaten som maler kornet danner et skråplan utover.
Kverner med roterende stein (dreikverner) kan ha oppstått i Spania. I løpet av middelalderen regner vi med at bekkekverna avløste den eldre håndkverna i Norge. Men det gamle redskapet gikk ikke i glemmeboka. Håndkverna ble beholdt som et reserveredskap: Det kunne oppstå nødsituasjoner der det var praktisk å male korn til husbruk uavhengig av en bekkekvern. Håndkverna kunne også brukes til mer spesielle ting som å male gryn, finknuse salt eller male krydder.
Salair
Salair kan vise til:
Erik Tysse
Erik Tysse (født 4. desember 1980 i Bergen) er en norsk kappgjenger.
Meritter
Han har vunnet 25 NM-gull og seks kongepokaler. I 2006- og 2007-sesongen var Tysse blant de ti fremste i de store internasjonale mesterskapene.
Lambertseter videregående skole
Lambertseter videregående skole er en offentlig videregående skole etablert 1961, som flyttet til Cecilie Thoresens vei 6 på Nordstrand i Oslo i 1965. Skolen som gjerne kalles Lambert har 868 elever og drøyt 100 tilsatte per 2016.
Skolens elever kan velge mellom utdanningsprogrammene studiespesialisering og idrettsfag. Lambertseter har også en spesialpedagogisk avdeling for multifunksjonshemmede elever.
Historie
Skolen ble grunnlagt i 1961 under navnet Lambertseter høyere skole med realskole, framhaldskole og gymnasklasser. De fire første årene hadde skolen lokaler på Manglerud, men i 1965 fikk den egne lokaler på Karlsrud, tegnet av arkitekt Reusch. I samme bygning lå fra 1968 Karlsrud ungdomsskole, og helt frem til 1976 var det lærere som underviste noe på begge skoler. I flere år var det to ulike ledelser i samme bygning, én for ungdomsskolen og én for videregående. Først da Orlaug Merkesdal ble rektor i 1974, ble ledelsen felles for ungdomsskolen og videregående. Ungdomsskolen ble lagt ned i 1977. I skoleåret 1972/73 hadde skolen sitt høyeste elevtall noensinne med ca. 1000 elever.
Etter nedleggelsen av Karlsrud ungdomsskole i 1977 ble mange av lærerne som hadde undervist i begge skoleslag, eller bare i ungdomsskolen, flyttet til andre skoler. Lærerstaben minket fra 70 til 50 lærere. På 80-tallet opplevde skolen nedgangstider og stod på et tidspunkt i fare for å bli nedlagt. Fra tidlig på 1990-tallet snudde trenden for skolen, og utover på 2000-tallet fikk skolen stadig bedre søkertall og gode elevresultater. Spesielt innen realfagene har skolen hatt gode resultater de senere årene. Den kjente håndballspilleren og treneren Karen Fladset ledet skolens idrettsprogram i en årrekke frem til hun gikk av med pensjon i 2011.
Mellom 2008 og 2011 gikk skolen igjennom en omfattende oppussingsperiode, og den har i dag to baseløsninger, samt nye realfagsrom og forskningslaboratorier. Lambertseter kan i dag skilte med Oslos bredeste programfagstilbud, med alle tilgjengelige realfag, samt svært mange språk-, samfunns- og økonomifag.
Skolen har et aktivt elevråd, og den fikk elevrådsprisen i 2007, 2009 og 2012.
Jankel Adler
Jankel Adler (født 26. juli 1895 i Tuszyn ved Łódź i Tsarrusslands polske del, død 25. april 1949 i Aldbourne ved London) var en polsk maler og grafiker.
Bakgrunn
Han ble født som nummer syv av i alt ti barn i Tuszyn, en forstad til Łódź. Han gikk i lære som gravør hos en onkel som bodde i Beograd fra 1912 til 1914. Da flyttet han til Tyskland og bodde hos en søster i Barmen hvor han gikk kunstskolen og studerte under professor Gustav Wiethücher.
Kunstner
Han dro til Łódź i 1918 og var med på å stifte en avantgarde-kunstnergruppe. Han var lite bofast, ble der litt over ett år og var ca. ett år i Berlin, deretter i Barmen, før han kom til Düsseldorf i 1922. Der ble han lærer ved Kunstakademie Düsseldorf og ble kjent med Paul Klee, som påvirket malemåten hans. Ett av hans bilder fikk gullmedalje ved utstillingen «Deutscher Kunst - Düsseldorf» i 1928.
Han dro på studiereiser til Mallorca og Spania i 1929 og 1930.
Før Riksdagsvalget i 1933, var han og flere andre radikale kunstnere aktive med appeller mot å slippe til nazist-partiet. Til erstatning gikk de inn for kommunismen. Valget var en seier for Hitler og hans parti, og alle som var mot regimet, var i fare. Adler var i tillegg jøde og modernistisk kunstner. To av hans bilder ble hengt fram på Mannheim kunstsenter som eksempel på degenerert kunst allerede i 1933. Adler selv forlot Tyskland og søkte opphold som politisk flyktning i Paris. Derfra gjorde han mange reiser til Polen, Italia, Jugoslavia, Tsjekkoslovakia, Romania og Sovjetunionen. I 1937 ble 25 av verkene hans inndradd av myndighetene, og fire ble vist i utstillingen Entartete Kunst i München.
Ved utbruddet av den andre verdenskrigen i 1939, meldte han seg som frivillig til den polske armeen, som var under gjenoppbygging i Frankrike. Han ble dimittert av helsemessige grunner 1941 og bodde en tid i Kirkcudbright i Skottland. I 1943 flyttet han til London, hvor han døde i 1949. Det var på den tid klart at ingen av hans søsken hadde overlevd nazistenes utryddelseskampanjer.
Adlers arbeider viser klar innflytelse fra kunstnere som Picasso og Léger og som før nevnt: Klee. Han var eksperimentelt anlagt og brukte blant annet sand for å tykne malinger. Emnene var enten abstrakte, eller med jødiske motiver.
Erik Tysse
Meritter
Hans beste internasjonale plassering var femteplassen på 50 km kappgang i VM i friidrett i Osaka i 2007 og femteplassen på 50 km i OL i Beijing. I 2007-sesongen ble Tysse dessuten nummer to sammenlagt i IAAF Race Walking Challenge.
Den 20. juli 2010 ble det fastslått at han hadde avgitt positivt dopingprøve, av stoffet CERA, et tredjegenerasjons EPO-stoff. Erik Tysse nektet for dette og mente utslaget kunne skyldes det ekstra jerninntaket han brukte når han trente i høyden.
Privat
Erik er yngre bror av kappgjengeren Kjersti Tysse Plätzer og Marianne Tysse. Tysse blir trent av sin svoger tyske Stephan Plätzer. Han konkurrerer for IL Norna-Salhus og er bosatt på Søfteland. Tysses idol er Jefferson Pérez. Erik Tysse er 1,90 meter høy og veier 63 kg.
Doping
20. juli 2010 hasteinnkalte Norges Friidrettsforbund til en ekstraordinær pressekonferanse hvor de skulle presentere en nyhet "av høy viktighet", kun seks dager før EM i friidrett. Nyheten viste seg å være at Erik Tysse hadde avlagt positiv urinprøve til IIAF etter et løp i Giovanni i Italia i mai. Både A- og B-prøven var positive, og innholdt rester av CERA, et tredjegenerasjons bloddopingpreparat, også kjent som EPO. CERA er et syntetisk stoff som kroppen ikke kan produsere uten tilførsel av eksterne substanser.
Erik Tysse bedyret sin uskyld, og mente at dopinganklagene var grunnløse. Hans advokat Gunnar Martin Kjenner, presenterte teorien om at et høyt inntak av jern i Tysses høydetrening kan ha ført at av hans EPO-nivå manipuleres. Han fortalte at Tysse ønsket å rekonstruere treningen og kostholdet i forkant av løpet der han ble dopingtatt, for å bevise at dette kunne være et realistisk scenario. Dette ble imidlertid avslått av både Antidoping Norge og IAAF. Kjenner satte også spørsmålstegn ved analysemetoden og analysegjennomføringen fra IAAFs side.
Helge Oftebro var hentet inn av Tysse som medisinsk spesialist. Han var til stede på pressekonferansen for å gi Tysses kritikk mot IAAF faglig tyngde. Hans argumentasjon gikk ut på at testen som felte Tysse var svært kompleks, samt at feilmarginen er uviss i størrelse på dette tidspunktet. Han uttalte også at «Denne testmetoden er ingen Rolls-Royce innen dopingtester». Oftebro la også vekt på at det var enkelte motstridende faktorer i dopingresultatene. Blant annet var Tysses EPO-nivåer normale, mens APO-nivåene var unormale. På spørsmål om hvordan CERA kan komme inn i blodstrømmen uten doping, svarte Oftebro at han ikke hadde noe godt svar, og at «Det var deres felles dilemma».
Tysse ble utestengt i to år som følge av dopingdommen. Dagen etter at dommen var ferdig sonet, kvalifiserte han seg til sommer-OL 2012 i London i et løp arrangert av lokalklubben Os. Det var den siste sjansen til å klare OL-kravet, og konkurransen ble arrangert av familie og venner spesielt med tanke på å få Tysse kvalifisert til OL.
Simeon Toribio
Simeon Galvez Toribio (født 3. september 1905 i Bohol, død 5. juni 1969) var en filippinsk friidrettsutøver som deltok i de olympiske leker 1928 i Amsterdam, 1932 i Los Angeles og 1936 i Berlin.
Christl Haas
Christl Haas (1943–2001) var en østerriksk alpinist.
Under VM 1962 i Chamonix vant hun gull i utfor, og to år senere gikk hun til topps i samme disiplin under OL i Innsbruck. Hun tok ytterligere en utformedalje under OL 1968 i Grenoble, denne gangen ble det bronse.
Hun ble østerriksk mester åtte ganger: 3 ganger i utfor, 1 i slalåm, 1 i storslalåm og 3 i kombinasjonen.
Christl Haas omkom i en badeulykke i Middelhavet, bare 57 år gammel.
Richard Grieco
Richard John Grieco (født 23. mars 1965 i Watertown i New York) er en amerikansk skuespiller og modell. En av hans mest kjente roller var som «Rick Gardner» i TV-serien One Life to Live fra 1985 til 1987. I løpet av sin modellkarriere har han arbeidet for blant andre Armani, Calvin Klein og Chanel. Han var tidligere gift med modell og skuespiller Kimber Sissons.
Joar Hoel Larsen
Joar Hoel Larsen (født 18. juli 1950) er en norsk journalist og forfatter. Han arbeider i utenriksredaksjonen i NRK. Han har tidligere vært korrespondent i Latin-Amerika (1992-1996, 2002-2004), USA (2004–2007) og stringer i New Delhi, India (2010-2011). Han har jobbet i NRK siden 1977.
Han er gift med Eva Bratholm.
Liste over Seimas’ presidenter
Seimas' president er leder for Litauens nasjonalforsamling.
Operasjon Cobra
Operasjon Cobra er kodenavnet på en offensiv som ble igangsatt av 1. amerikanske armé under general Omar Bradley åtte uker etter landgangen i Normandie på D-dagen under andre verdenskrig. Operasjonens hensikt var å trenge gjennom det tyske forsvaret, som holdt styrkene innesperret i brohodet i Normandie, mens den tyske hær var optatt av den britiske og canadiske aktivitet omkring byen Caen. Etter et gjennombrudd ville 1. armé kunne trenge inn i Bretagne, opprulle de tyske flanker og befri seg for de begrensninger som fulgte med det å operere i det normanniske bocage-landskap.
Beskrivelse
Etter flere timers forsinkelse på grunn av dårlig vær, begynteoperasjon Cobra den 25. juli med et konsentrert luftbombardement fra 1 000 allierte fly. Britiske og canadiske støtteoffensiver hadde trukket hovedparten av de tyske pansrede reserver vekk fra den amerikanske sektor, og den tyske side manglet generelt både mannskap og materiell. Enheter fra 7. amerikanske korps gjennomførte det innledende angrepet med to divisjoner, mens 1. armekorps gjennomførte støtteangrep for å fastholde de tyske enhetene, hvor de stod.
Fremgangen var langsom den første dagen, men motstanden begynte å bryte sammen, da først den tynne forsvarslinjen var blitt gjennombrutt. Den 27. juli var hovedparten av den organiserte motstanden brutt og 7. og 8. amerikanske korps rykket raskt frem og avskar Cotentinhalvøya. Den 31. juli hadde 19. amerikanske korps nedkjempet de siste tyske enheter på 1. armés front, og Bradleys tropper var endelig fri fra bocagen.
354 Eleonora
354 Eleonora er en hovedbelteasteroide. Den ble oppdaga den 17. januar 1893 av Auguste Charlois fra Observatoire de Nice i Nice. Bakgrunnen for navnet er ikke kjent.
Operasjon Cobra
Beskrivelse
Senere tyske motangrep fra feltmarskalk Günther von Kluges styrker, hvorav det blodigste hadde kodenavnet Operasjon Lüttich og ble igangsatt den 7. august mellom Mortain og Avranches, hadde ikke noen varig effekt utover å svekke von Kluges styrker ytterligere, og den 8. august kunne den nylig aktiverte 3. amerikanske armé innta byen Le Mans, som tidligere hadde huset den tyske 7. Armés hovedkvarter.
Operasjon Cobra endret kampen i Normandie fra å være en kamp mellem infanteri til å være en hurtig manøvrekrig, førte til etablering av Falaise-lommen og gjorde den tyske stillingen i Nordvestfrankrike umulig å holde. Operasjon Cobra og de etterfølgende offensivene fra den 2. britiske og den 1. canadiske armé ble således avgjørende for de alliertes seier i felttoget i Normandie.
Christina Schollin
Christina Alma Elisabeth Schollin (født 26. desember 1937 i Stockholm) er en svensk skuespiller som har gjort roller såvel på Dramaten og privatteatrene som på filmer og i TV-serier.
Karriere
Schollin filmdebuterte i 1956 i Swing it, fröken med Alice Babs. Hun kom inn på Dramatens elevskole i 1958. Som ansatt skuespiller på Dramaten gjorde hun blant annet Beatie i Arnold Weskers Røtter samt Nerissa i William Shakespeares Kjøpmannen i Venedig. Hun har videre arbeidet på samtlige privatteatre i Stockholm. I 1974 gjestespilte hun i Hagge Geigerts revy i Göteborg.
Schollin ble i 1960-årene én av svensk films største publikumsmagneter, ikke minst i rollen som Jarl Kulles glitrende sommerpike i Änglar, finns dom?, som også ble en suksess i utlandet.
I 1966 takket hun nei til en rolle i en film med Elvis Presley. I 1968 spilte hun imidlertid rollen som prinsesse Anne i Arnljot Bergs norske film Hennes meget kongelige høyhet samt rollen som Therese Berg i den amerikanske filmen Song of Norway. I 1982 medvirket hun i Ingmar Bergmans mesterverk Fanny og Alexander. Svenske TV-tittere minnes Schollin som den intrigerende sjefen Margaretha Öhman i Tv-serien Varuhuset eller som den ulykkelige Birgitta i Tre kronor.
Privatliv
Christina Schollin har vært gift med skuespilleren Hans Wahlgren siden 1962. De har fire barn: Peter Wahlgren, Niclas Wahlgren, Pernilla Wahlgren og Linus Wahlgren. Peter Wahlgren har valgt et liv utenfor rampelyset og arbeider innenfor valutabransjen.
Schollin er kusine til skuespilleren Helena Brodin.
Priser
Hun vant en Guldbagge for beste kvinnelige hovedrolle i 1966 for filmen Ormen.
Malyj Anjuj
Malyj Anjuj (russisk: Ма́лый Аню́й) er ei elv i Tsjukotka i Russland og ei venstre sideelv til Anjuj. Elva er 738 kilometer lang og har et nedbørfelt på 49 800 km².
AM General
AM General var avdelingen for tungindustri hos amerikanske American Motors. Den ble et uavhengig selskap i 1982 da AMC ønsket å selge aksjemajoriteten til franske Renault. Amerikanske lover forbød salg av forsvarsbedrifter til utenlandske stater, og Renault var deleid av den franske staten.
Selskapet produserte busser, tunge lastebiler og terrengkjøretøyer for industri, forsvar og statlige etater. På slutten av 70-tallet utviklet de High Mobility Multipurpose Wheeled Vehicle (HMMWV) som en etterfølger av jeepen. Dette kjøretøyet ble senere markedsført sivilt som Hummer.
AM General, som fremdeles er en uavhengig forsvarsleverandør, solgte rettighetene til Hummer-navnet til General Motors i 1999. De bygger fortsatt kjøretøyene kjent som Hummer H1 for GM, som ble saksøkt i 2003 av DaimlerChrysler (eierne av varemerket Jeep), på grunnlag av Hummers H2 sin likhet med Jeep.
20. august 2004 ble det meldt at Ronald Perelmans selskap MacAndrews & Forbes Holdings gikk sammen med AM Generals eier Renco Group, og ga Perelman 70% eierskap i AM General.
Tsjumysj
Tsjumysj (russisk: Чумыш) er ei elv i Altaj kraj og Kemerovo oblast i Russland. Den er ei høyre sideelv til Ob, og er 644 km lang, med et nedbørfelt på 23 900 km². Den har sine kilder i Salairryggen, og renner først mot nordvest før den snur mot sørvest og munner ut i Ob rundt 80 km nedstrøms for Barnaul. Middelvannføringen er 150 m³/s.
A Notion of an Ocean
A Notion of an Ocean er et album av den norske musikeren Tore Jamne under artistnavnet Jafni, utgitt i 2002. Musikken er spilt inn live og er et sammenhengende improvisert verk på 50 minutter. Deler av albumet har blitt spilt flere ganger i et radioprogram i USA med ambient-kjenneren Bill Binkelman (i New Age Reporter), som også gav albumet god omtale i sitt nå nedlagte nettsted for ambient musikk Wind and Wire.
Tsjumysj
Byen Zarinsk ligger ved Tsjumysj.
Per-Arne Bjerke
Per-Arne Bjerke (født 24. mars 1952 i Sørum, død 17. juni 2015 ) var en norsk journalist.
Han hadde examen artium fra Lillestrøm Gymnas fra 1972, eksamen fra Norsk Journalistskole fra 1978 og tilleggsutdannelse fra Nordisk Journalistkursus i Aarhus fra 1980. Bjerke var journalist i Helgelands Blad 1974–1975, journalist i Østlendingen 1975–1976 og journalist i Arbeiderbladet 1977–1980.
Siden 1980 var han ansatt i NRK og «Dagsnytt», men med avbrekk som informasjonsleder i Finansdepartementet 1986–1988, statssekretær for statsminister Gro Harlem Brundtland 1990–1992, redaktør i Romerikes Blad 1992–1997 og nyhetsredaktør i Dagsavisen 1997–1999. Tilbake i NRK var han innenrikssjef i Distrikts- og nyhetsdivisjonen 1999–2002, før han tiltrådte stillingen som reportasjeleder. Han var også flere ganger prosjektleder for NRKs valgsendinger i radio og TV. Fra 2008 var han programleder for Politisk kvarter i NRK P2.
Tara (emballasje)
Tara er et uttrykk for vekten av den emballasjen som sammen med produktet utgjør en ferdig pakket vare. Bruttovekt minus tara utgjør nettovekt.
For eksempel matvarer kan ha mange typer emballasje, syltetøy i glass, hermetikk i bokser, tørrvarer i esker eller poser. Begrepet tara benyttes ikke som synonym for noen type emballasje, bare som et uttrykk for vekten av den.
Modelljernbane
En modelljernbane (forkortes ofte MJ) er som ordet sier, en modell av en jernbane – eller av elementer på en jernbane, særlig lokomotiver, vogner og spor. MJ er først og fremst en teknisk hobby, men brukes også i profesjonelle sammenhenger.
En brei hobby
Modelljernbane (MJ) omfatter hele spekteret fra et togsett og noen skinner brukt som leketøy for barn, til nøyaktige modeller av lokomotiver, vogner, spor, stasjoner m.m. i et naturtro landskap med fullt av detaljer som kan dekke arealer på over tusen kvadratmeter og/eller satt inn i en kommersiell sammenheng. Dette enorme spennet i måten MJ brukes på, gjør også at MJ kan praktiseres på svært mange forskjellige måter og nivåer. Man kan få kjøpt nesten alt hva man kan ønske seg av MJ-utstyr og til nesten alle aspekter av MJ – eller man kan bygge nesten alt selv dersom man har evner og verktøy. For noen er dette en svært kostbar hobby, mens andre kan drive med dette som en lavkosthobby, avhengig av egeninnsatsen og hva man legger vekt på.
Siden modelljernbane kan omfatte mye mer enn å få et togsett til å gå på noen skinner, vil MJ lett medføre at man må skaffe seg kunnskap og ferdigheter fra en rekke andre områder. Flere har derfor poengtert at MJ lett kan utvikles til en allmenndannende hobby. Fagfelt som snekring, elektriker, forming, finmekanikk, dataprogrammering, elektronikk, iscenesetting, lokalhistorie, geologi, arkitektur, generell jernbanekunnskap og fotografering vil være nyttig å kunne noe om, eller man vil lære seg noe om dette dersom man utvikler sin modelljernbaneinteresse bredt.
MJ-anlegg
En fast oppbygd modelljernbane kalles gjerne bare anlegg eller MJ-anlegg. Et anlegg er en nedskalert modell av en jernbane eller deler av den i en eller annen forstand. Som oftest begrenser modelltroheten seg til det rullende materiellet, dvs. lokomotiver og vogner.
355 Gabriella
355 Gabriella er en hovedbelteasteroide. Den ble oppdaga den 20. januar 1893 av Auguste Charlois fra Observatoire de Nice i Nice. Den er oppkalt etter den franske astronomen Gabrielle Flammarion.
Modelljernbane
MJ-anlegg
Noen bygger MJ-anlegg der selve banen er en modell av et virkelig sted eller deler av en virkelig jernbane. Hvor nøyaktig modellen er en miniatyr av et virkelig sted vil variere. En stasjon er i virkeligheten så lang, at en nedskalering for en MJ-modell vil likevel bli mange meter lang. Mange velger derfor i komprimere avstandene mellom elementene, men ellers holde seg strengt til den skalaen MJ-utstyret ellers er laget i.
Andre igjen er ikke så opptatt av nærheten til et forbilde, men samler på modeller som faller i smak, og bryr seg kanskje lite om lokomotivet er fra Tyskland, stasjonsbygningen fra USA og vognene fra Japan, for å sette det litt på spissen. I det hele tatt er det en rekke måter å utøve denne hobbyen på, og man skal være forsiktig med å si at det er én bestemt måte å utøve den korrekt på.
De fleste MJ-anlegg bygges som et fast sammenhengende anlegg i utøverens hobbyrom eller i et klubblokale. En del museer har også MJ-anlegg i forskjellig utforminger og størrelser. En nyere variant er at forskjellige personer bygger moduler med et omforent grensesnitt som kan settes sammen til et kjørbart anlegg på egne treff eller på messer. Den europeiske foreningen FREMO er et viktig møtested for modulbyggere, og den norske avdelingen arrangerer flere årlige treff. En tredje måte å bygge på er å lage et diorama. Det er et svært lite anlegg som kun viser en detaljert fremstilling, ofte som en nøyaktig modell av en eksisterende eller historisk jernbanestrekning. På dioramaer kjører man normalt ikke togene, men de er statiske utstillingsstykker.
Historikk
Modelljernbane som hobby går tilbake til siste halvdel av 1800-tallet. Først kom lokomotiver og vogner som skulle brukes rett på gulvet. Både ekte dampmaskin, urverk og elektrisitet ble brukt som framdriftsmiddel. Mot slutten av århundret kom tilhørende skinner og etterhvert også annen jernbaneinfrastruktur. I 1891 kom det tyske firmaet Märklin med et sporviddeprogram som de benevner 0, 1, 2 og 3. Dette er betegnelser som fortsatt gjelder. Allerede i 1901 startet en diskusjon om normer for modelljernbaneutstyr, slik at man kunne bruke utstyr fra ulike utstyrsfabrikanter om hverandre, og man fikk en ensartet betegnelsen på sporviddene og dermed også nedskaleringsforholdet. I dag er det to internasjonalt førende normer, en europeisk (NEM) forvaltet av Morop og en amerikansk (NMRA). Disse normene avviker ikke med hensyn på navn på de ulike skalaene, men på detaljer i hvordan hjul, skinner o.l. skal utføres. I de seneste årene har disse to normsystemene nærmet seg hverandre.
I 1900 lanserte Märklin sitt 3-skinnesystem, der lokomotivene fikk strøm gjennom en tredjeskinne liggende mellom de to ordinære skinnene som hjulene løper på og som brukes som returledning for strømmen. Firmaet Bing lanserte i 1922 skalaen 00 med 16,5 mm sporvidde, som fordi materiellet er omtrent halvparten så stor som skala 0, snart ble kalt H0 (halv-null). Dette er i dag den mest brukte sporvidden i verden. Kombinasjonen skala 00 med 16,5 mm sporvidde er fortsatt i bruk som egen skala, men brukes nesten utelukkende i Storbritannia og med skalaen 1:76,2 bortsett fra sporvidden, mens H0 med skala 1:87 er en ekte halvering av skala 0 (skala 1:43,5).
Mens skala 0 var populær i mellomkrigstiden, overtok skala H0 (og 00) mer og mer av markedet etter krigen. Enda mindre skalaer oppstod også. I 1949 presenterte firmaet Rokal skalaen 1:120, senere kalt TT. Arnold presenterte skala N (1:160) i 1960, og Märklin skala Z (1:220) i 1972.
Barnelek eller hva?
En modelljernbane kan av noen sees på som et rent leketøy, og det kan være en enkel skinneoval og et togsett som tas frem og pakkes ned hver gang det brukes. For andre er modelljernbanen en avansert hobby, og utøveren bygger et fast anlegg. Det betyr ikke at det ikke forsatt kan ha med lek å gjøre. Modelljernbaner brukes også i profesjonell sammenheng enten som egne utstillinger, for eksempel Miniatur-Wunderland i Hamburg, eller i forbindelser med museer og lignende i formidlingsøyemed.
I de senere årene er modelljernbane som «bare» et leketøy blitt mindre vanlig fordi barn og ungdom nå tiltrekkes av andre typer tekniske leketøy som for eksempel datamaskiner og spillkonsoller. Mange av de tyngste konsumentene av MJ-utstyr i dag startet imidlertid med dette som barn på 1950-, 1960- eller 1970-tallet. Den gang var MJ-utstyr lett og få tak i. De fleste leketøysforretninger og en rekke sportsforretninger hadde litt MJ-utstyr, mens det i dag forhandles bare av noen få spesialforretninger. Handelen av MJ-utstyr via Internett er imidlertid betydelig.
To hovedsystemer i skala H0
Det finnes to hovedsystemer for modelljernbaner i skala H0, 3-skinne vekselstrøm og 2-skinne. I skala H0 må man velge ett av disse to. Det er den tyske ledende utstyrsprodusenten Märklin som anvender 3-skinne vekselstrøm, og er i praksis alene om å produsere skinner til dette systemet i Europa. Når det gjelder rullende materiell er det et godt utvalg til begge systemer.
3-skinne systemet (3R) var lenge forbundet med vekselstrømdrift (3RAC), også kalt Märklin-systemet. Her tar lokomotivene opp strøm til motorene gjennom en rad med punktkontakter beliggende midt i sporet. Opprinnelig var denne utført som en regelrett skinne, derav navnet 3-skinne. Den ble fra slutten av 1950-tallet forsøkt gjort mer usynlig ved at selve skinnen ligger under svillene, men har gjennomføringer i hver enkelt sville til en tupp som stikker så langt opp at lokomotivets underliggende slepekontakt berører flere slike punkter på én gang. Systemet er robust og gir god elektrisk kontakt og krever minimalt med vedlikehold, hvilket har vært anført som systemets fortrinn av dens forsvarere. Fordi systemet bruker vekselspenning, må kjøreretningen bestemmes via en egen omskrifter i lokomotivet. Under vanlig vekselstrømsdrift (se om digitalstyring lenger ned), skiftes kjøreretningen ved å gi en kortvarig spenningsøkning til ca. 24 volt som får et relé til å trekke. Denne "perfektomskifteren" bryter først kontakten mellom skinnen og motoren, før releet endrer kjøreretningen på lokomotivet, og når overspenningen blir borte, kobles kontakten mellom skinne og motor inn igjen.
2-skinne likestrømsystemet (2R) tar opp strøm gjennom hver av skinnene, som dermed må ha motsatt elektrisk polaritet. Dette systemet var lenge forbundet med likestrømsdrift (2RDC). Lokomotivets kjøreretning avhenger av polariteten på de to skinnene i sporet. Har den høyre skinnestrengen i kjøreretningen høyere spenning (+) enn den til venstre, går lokomotivet framover, og bakover hvis spenningen er lavere (-) enn skinnen til venstre. Lokomotivet trenger derfor ikke utstyres med en egen enhet for retningsskifte. I utgangspunktet er dette systemet enklere enn 3-skinnesystemet, og dens forsvarere legger også vekt på at modellsporet kan modelleres helt i samsvar med forbildet som heller ikke har noen tredjeskinne eller punktkontakter. Systemet har to ulemper i forhold til 3-skinnesystemet. Det ene er at all strømopptaket må skje gjennom hjulene. Man har ingen ekstra slepesko å ty til, og det medfører at systemet er mer sårbart for dårlig strømkontakt mellom hjul og skinne. Vedlikeholdet av sporet på et 2-skinnesystem er i praksis derfor mer krevende, fordi man må hele tiden passe på at både hjul som brukes til strømopptak og skinner er tilstrekkelig elektrisk ledende. Egne rensevogner som pusser sporet ved kjørsel, brukes av mange til å sørge for dette. Den andre ulempen er at siden de to skinnestrengene har ulik elektrisk polaritet, så byr det på utfordringer dersom sporet legges slik at det oppstår en vendesløyfe. Da vil det oppstå en kortslutning dersom det ikke legges inn et avgrenset sporavsnitt som holdes elektrisk isolert fra resten. Dette isolerte avsnittet må kunne kobles enten til sporet i den ene enden eller i den andre. Tradisjonelt har det vært løst med manuelle polvendere, men kan i dag løses automatisk med elektroniske polvendere som "føler" på om en kortslutning er i ferd med å oppstå.
Etter at man på begge systemer innførte mulighet for digital styring av lokomotivene, er betegnelsen vekselstrøm og likestrøm for å karakterisere de to systemene er derfor blitt noe misvisende. Digitalstyring medfører i praksis at det brukes vekselspenning som kraftstrøm for begge systemene.
Det er ofte sterke meninger knyttet til de to systemene. Det er henimot umulig å kombinere dem, så tar man et valg så har man utelukket noe annet når det gjelder spor og lokomotiver. Vogner kan under visse forutsetninger brukes om hverandre. Märklin har gjennom årtier vært forbundet med kvalitet og robusthet, men er gjennomgående noe dyrere. Robustheten har sikkert bidratt til systemets standhaftighet i kontinental-Europa og i Skandinavia, og grovt sett er fordelingen mellom de to systemene i disse landene omtrent likt. I Storbritannia og USA er utbredelsen av Märklin ganske liten.
Klubber og foreninger
I Norge finnes flere modelljernbaneklubber som samler lokale MJ-byggere. Ofte bygger og driver medlemmene et felles anlegg i klubbens lokale. Landets eldste modelljernbaneklubb er Trondhjem Modelljernbaneklubb, stiftet 1955. Det finnes også en nasjonal modelljernbaneforening, Modelljernbaneforeningen i Norge (MJF), som utgir tidsskriftet MJ-bladet og driver et sosial forum på sine Internettsider for MJ-interesserte. MJF er en paraplyorganisasjon og har ikke noe MJ-anlegg selv. Norsk Jernbaneklubb (NJK) er en landsomfattende forening for jernbaneinteresserte generelt, men har alltid hatt en viss MJ-profil også. NJK utgir tidsskriftet På Sporet som normalt også har stoff om modelljernbane. Mange modelljernbaneinteresserte er også interessert i fullskala jernbaner, og omvendt.
Verdens modelljernbanedag
2. desember er verdens modelljernbanedag. Hvert år arrangeres begivenheten over hele verden ved at klubber, foreninger og museer holder åpent for publikum. I tillegg arrangeres det noen lokale initiativ om hobbyen på kjøpesenter og i lokale klubber rundt om i landet. Initiativet kom fra MOROP i 2015, men arrangeres også nå av ulike aktører i USA, Europa og Skandinavia. I Norge er det Modelljernbaneforeningen i Norge som er initiativtaker.